
[bookmark: Sujet][bookmark: References][bookmark: TextBodyBegin]Eiropas Parlamenta 2024. gada 11. aprīļa normatīvā rezolūcija par priekšlikumu Eiropas Parlamenta un Padomes regulai, ar ko groza Regulas (ES) 2019/943 un (ES) 2019/942, kā arī Direktīvas (ES) 2018/2001 un (ES) 2019/944, lai uzlabotu Savienības elektroenerģijas tirgus modeli (COM(2023)0148 – C9-0049/2023 – 2023/0077A(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2023)0148), 
–	ņemot vērā Līguma par Eiropas Savienības darbību 294. panta 2. punktu un 194. panta 2. pantu, saskaņā ar kuriem Komisija tam ir iesniegusi priekšlikumu (C9‑0049/2023),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā 2023. gada 14. jūnija Eiropas Ekonomikas un sociālo lietu komitejas atzinumu[footnoteRef:1], [1:  	OV C 293, 18.8.2023., 112. lpp.] 

–	ņemot vērā 2023. gada 5. jūlija Reģionu komitejas atzinumu[footnoteRef:2], [2:  	OV C, C/2023/253, 26.10.2023., ELI: http://data.europa.eu/eli/C/2023/253/oj.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 74. panta 4. punktu, un Padomes pārstāvja 2023. gada 22. decembra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Priekšsēdētāju konferences 2024. gada 21. februāra lēmumu atļaut Rūpniecības, pētniecības un enerģētikas komitejai sadalīt likumdošanas procedūru un iesniegt divus atsevišķus konsolidētus tekstus izskatīšanai plenārsēdē,
–	ņemot vērā Reglamenta 59. pantu,
–	ņemot vērā Ekonomikas un monetārās komitejas atzinumu,
–	ņemot vērā Budžeta komitejas un Iekšējā tirgus un patērētāju aizsardzības komitejas vēstules,
–	ņemot vērā Rūpniecības, pētniecības un enerģētikas komitejas ziņojumu (A9‑0255/2023),
1.	pieņem pirmajā lasījumā turpmāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.







P9_TC1-COD(2023)0077A
Eiropas Parlamenta nostāja, pieņemta pirmajā lasījumā 2024. gada 11. aprīlī, lai pieņemtu Eiropas Parlamenta un Padomes Regulu (ES) 2024/..., ar ko groza Regulas (ES) 2019/942 un (ES) 2019/943 attiecībā uz Savienības elektroenerģijas tirgus modeļa uzlabošanu

